# Barajasin kansainvälinen lentoasema

### Wikipedia

Barajasin kansainvälisen lentoaseman uusi neljäs terminaali.

Barajasin kansainvälinen lentoasema (IATA: MAD, ICAO: LEMD) Madridissa, Espanjassa on maan tärkein kotimaisten ja kansainvälisten lentojen lähtö- ja laskeutumispaikka. Se avattiin vuonna 1928 ja on kasvanut yhdeksi latinalaisten maiden tärkeimmistä lentoasemista.

Äskettäin valmistunut metroyhteys on luonut suoran yhteyden Barajasista keskikaupungin Nuevos Ministeriosin liikekeskukseen. Viimeinen osuus avattiin toukokuussa 2002. Matkustajien on mahdollista suorittaa lähtöselvitys Nuevos Ministeriosissa jo ennen siirtymistään lentoasemalle.

Barajas toimii Iberian ja Spanairin tukikohtana ollen myös pääportti Iberian niemimaalle Euroopasta ja muualta maailmasta, erityisesti Latinalaisesta Amerikasta. Vuosittaiset matkustajamäärät ovat 40 miljoonan tietämissä ja niiden ennustetaan kasvavan 10 prosentin vuosivauhdilla. Tätä silmällä pitäen aloitettiin vuonna 2000 neljännen terminaalin ja kahden uuden kiitotien rakennustyöt. Uusi terminaali avattiin helmikuussa 2006. Se lähes tuplaa lentoaseman kapasiteetin ja sen odotetaan vähentävän viivästyksiä huomattavasti.

Barajas on ollut osallisena monessa suuressa lento-onnettomuudessa. Vuonna 1983 Bogotásta, Kolumbiasta tulossa ollut Aviancan Boeing 747 putosi lähettyville tappaen lähes 200 matkustajaa. Vain kaksi viikkoa myöhemmin Iberian Boeing 727 ja Aviacon DC-9 törmäsivät kentällä surmaten 100 matkustajaa. Vuonna 1985 Barajasista noussut toinen Iberian Boeing 727 putosi ollessaan laskeutumassa Valenciaan surmaten kaikki lennolla olleet matkustajat.

## [muokkaa] Aiheesta muualla

- Barajasin kansainvälisen lentoaseman kotisivu
- Espanjan lentoasemat (web,tel) en

Haettu osoitteesta http://fi.wikipedia.org../../../b/a/r/Barajasin_kansainv%C3%A4linen_lentoasema.html

Luokat: Espanjan lentoasemat | Madrid

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Deutsch
- English
- Español
- Euskara
- Français
- 日本語
- Polski
- Română